cyanic-selkie/wikianc huggingface dataset:
Nuuskierigheid
Kognitiewe-konsekwentheidsteorie
Kognitiewe-konsekwentheidsteorieë aanvaar dat "wanneer twee of meer gelyktydig aktiewe kognitiewe strukture logies inkonsekwent is, opwekking verhoog word, wat prosesse aktiveer met die verwagte gevolg van toenemende konsekwentheid en dalende opwekking." Soortgelyk aan optimale-opwekkingsteorie, dui kognitiewe-konsekwentheidsteorie daarop dat daar 'n neiging is om opwekking op 'n voorkeur- of verwagte vlak te handhaaf, maar dit koppel ook eksplisiet die hoeveelheid opwekking aan die hoeveelheid ervaarde inkonsekwentheid tussen 'n verwagte situasie en die werklik waargenome situasie. Wanneer hierdie teenstrydigheid klein is, word verkennende gedrag wat deur nuuskierigheid veroorsaak word, aangewend om inligting in te samel waarmee verwagting dan opgedateer kan word deur te leer om persepsies te pas, en sodoende inkonsekwentheid te verminder. Hierdie benadering plaas nuuskierigheid in 'n breër perspektief, wat ook aggressie en vrees kan behels. Dit wil sê, as die inkonsekwentheid groter is, kan vrees of aggressiewe gedrag aangewend word om die persepsie te verander sodat dit ooreenstem met verwagting, afhangende van die grootte van die inkonsekwentheid, sowel as die spesifieke konteks. Daar word aanvaar dat aggressiewe gedrag persepsie verander deur dit kragtig te manipuleer om by die verwagte situasie te pas, terwyl ongeïnhibeerde vrees vlug tot gevolg het, en sodoende die inkonsekwente stimulus uit die perseptuele veld verwyder en die inkonsekwentheid sodoende oplos.
Integrasie van die beloningspad in teorie
Met inagneming van die tekortkominge van beide nuuskierigheidsgedrewe en optimale opwekkingsteorieë, is pogings aangewend om neurobiologiese aspekte van beloning, begeerte en plesier te integreer in 'n meer omvattende teorie vir nuuskierigheid. Navorsing dui daarop dat die daad om nuwe inligting te begeer en te wil bekom, direk mesolimbiese bane van die brein behels wat opsigself verantwoordelik is vir dopamienaktivering. Die gebruik van hierdie paaie en dopamienaktivering kan verantwoordelik wees vir die toekenning van waarde aan nuwe inligting en word dan geinterpreteer as beloning. Hierdie aspek van neurobiologie kan nuuskierigheidsgedrewendheid teorie vergesel in die motivering van verkennende gedrag.
Rol van neurologiese aspekte en strukture
Alhoewel die verskynsel van nuuskierigheid wyd beskou word, is die oorsake daarvan relatief onbekend buite teoriese oorwegings. Onlangse studies het egter 'n mate van insig verskaf in die neurologiese meganismes wat bestaan uit wat bekend staan as die beloningspad wat eienskappe kan beïnvloed wat met nuuskierigheid geassosieer word, soos byvoorbeeld leer, geheue en motivering. As gevolg van die komplekse aard van nuuskierigheid, kan navorsing wat fokus op spesifieke neurale prosesse met hierdie kenmerke help om 'n beter begrip van die verskynsel van nuuskierigheid as geheel te skep. Die volgende is kenmerke van nuuskierigheid en hul skakels met neurale aspekte wat beskou kan word as noodsaaklik in die skep van verkennende gedrag.
Motivering en beloning
Die dryfkrag om nuwe inligting te leer of een of ander aksie uit te voer, word dikwels geïnisieer deur die afwagting van 'n beloning in een of ander vorm. Op hierdie manier is die konsepte van motivering en beloning natuurlik weer gekoppel aan die idee van nuuskierigheid.
Hierdie idee van beloning word gedefinieer as die positiewe versterking van 'n aksie wat 'n bepaalde gedrag aanmoedig deur die emosionele sensasies van verligting, plesier en bevrediging wat met geluk verband hou, te gebruik. Heelwat areas in die brein word gebruik om beloning te verwerk en saam vorm dit wat dan die "beloningspad" genoem word. In hierdie pad speel baie neurotransmitters 'n rol in die aktivering van die beloningsensasie, insluitend dopamien, serotonien en opioïedchemikalieë.
Dopamien is gekoppel aan die proses van nuuskierigheid, aangesien dit verantwoordelik is vir die toekenning en behoud van beloningswaardes van inligting wat verkry is. Navorsing dui daarop dat hoër hoeveelhede dopamien vrygestel word wanneer die beloning onbekend is en die stimulus onbekend is, in vergelyking met aktivering van dopamien wanneer 'n stimulus bekend is.
Nucleus accumbens
Die 'nucleus accumbens' is 'n vorming van neurone en is belangrik in die aktivering van beloningsroetes. Soos voorheen genoem, is die beloningspad 'n integrale deel in die indusering van nuuskierigheid. Die vrystelling van dopamien in die ondersoek van reaksie op nuwe of opwindende stimuli. Die vinnige vrystelling van dopamien wat tydens die kinderjare en adolessensie waargeneem word, is belangrik in ontwikkeling, aangesien nuuskierigheid en verkennende gedrag die grootste fasiliteerders van leer gedurende die vroeë lewensjare is.
Daarbenewens kan die sensasie plesier van "hou van" voorkom wanneer opioïede deur nucleus accumbens vrygestel word. Dit help iemand om die onbekende situasie of omgewing te evalueer en waarde aan die nuwe voorwerp te heg. Hierdie tegelyke prosesse van beide "wil" en "hou van" speel 'n rol in die aktivering van die beloningstelsel van die brein, en miskien selfs ook in die stimulering van nuuskierige of inligtingsoekende neigings.
Caudate kern
Die caudate nucleus, is 'n gebied van die brein wat hoogs reaktief op dopamien is. Die kaudaatkern is nog 'n komponent van die beloningspad. Navorsing het voorgestel dat die rol van die kaudaatkern is om die moontlikheid en beloning van verkennende gedrag en versamelde inligting te antisipeer, en sodoende by te dra tot faktore van nuuskierigheid.
Anterior korteks
Streke van die anterior korteks stem ooreen met beide konflik en opwekking en, as sodanig, blyk dit sekere verkennende modelle van nuuskierigheid te versterk.
Kortisol
Kortisol is 'n chemikalie wat bekend is vir sy rol in stresregulering. Kortisol kan egter ook geassosieer word met nuuskierige of verkennende gedrag. Bevindinge in onlangse studies wat die rol van kortisol met nuuskierigheid voorstel, ondersteun die idee van optimale opwekkingsteorie. Daar word voorgestel dat die vrystelling van 'n klein hoeveelheid kortisol wat stres veroorsaak, nuuskierige gedrag aanmoedig, terwyl te veel stres weer 'n "wegdeins"-reaksie kan inisieer.
Aandag
Aandag is belangrik vir die begrip van nuuskierigheid omdat dit direk korreleer met 'n mens se vermoë om selektief te fokus en te konsentreer op bepaalde stimuli in die omliggende omgewing. Aangesien daar beperkte kognitiewe en sensoriese hulpbronne is om verskeie stimuli te verstaan en te evalueer, laat aandag die brein toe om beter te fokus op wat dit beskou as die belangrikste of relevante van hierdie stimuli. Individue is geneig om hul energie te fokus op stimuli wat spesifiek stimulerend of boeiend is. Dit dui aan dat hoe meer aandag 'n stimulus trek, hoe meer gereeld sal 'n mens se energie en fokus op daardie stimulus gerig word. Hierdie idee dui daarop dat 'n individu hul aandag eerder op nuwe of onbekende stimuli sal fokus in 'n poging om die onbekende beter te verstaan of sin te maak, as die meer bekende of herhalende stimuli. Dit skep die idee dat nuuskierigheid aandag verg.
Striatum
Die striatum is 'n deel van die brein wat motivering met liggaamsbeweging koördineer. Dit wil natuurlik voorkom dat die striatum 'n rol speel in aandag en beloningsafwagting, wat albei belangrik is in die prikkeling van nuuskierigheid.
Radio AF 99.1
Radio AF in Lund, Swede, is die grootste studente radiostasie in Skandinawië, en die tweede grootste in Europa.
Nuuskierigheid
Precuneus
Die precuneus is 'n area van die brein wat betrokke is by aandag, episodiese geheue en visueel-ruimtelike prosessering. Daar is 'n korrelasie gevind tussen die hoeveelheid grysstof in die precuneus en vlakke van nuuskierige en verkennende gedrag; wat daarop dui dat die precuneus-digtheid 'n invloed het op vlakke van nuuskierigheid.
Radio AF 99.1
Radio AF het op 1 November 1982 begin uitsaai. Dit stuur nuus wat gemik is op die studente by Lund Universiteit, en 'n wye verskeidenheid van musiek. Radio AF was die begin van die loopbaan van baie Sweedse radio persoonlikhede en komediante. Die huidige stasie bestuurder is Axel Eriksson. Die stasie het in die verlede radio analoog uitgesaai in die Lund gebied op 99.1 MHz en 91.1 MHz, maar het sedert Junie 2014 verskuif na konstante uitsaai en podsending via die amptelike webwerf.
Nuuskierigheid
Geheue en leer
Geheue speel 'n belangrike rol in die begryping van nuuskierigheid. As nuuskierigheid die begeerte is om onbekende of nuwe stimuli te soek en te verstaan, is 'n mens se geheue belangrik om te bepaal of die stimulus wel onbekend is of nie.
Radio AF 99.1
Oor
Radio AF word bestuur deur vrywillige studente is 24/7 uitgesaai. Die programmering wissel van musiek, nuus, komedie, praatjies en vermaak.
Geskiedenis
Die stad van Lund het toestemming gekry om gemeenskaps-rasiouitsending te begin in 1982 en het uitsendings  op 1 November van dieselfde jaar begin. OVan die eerste wat op die lug was, was Lunds Studentkår, die student liggaam van Lund, en Akademiska Föreningen, die akademiese gemeenskap, beide gekombineer onder die naam Radio LSAF. Hulle uitsending was meer as agt uur per week, hoofsaaklik musiek en studente-inligting. Na 'n projek onder die naam Radio P4 in die somer van 1984 saam met Radio TLTH en Radio Concorde, het die drie stasies onder die naam Radio AF aangesluit.
Nuuskierigheid
Geheue en leer
Geheue is die proses waardeur die brein inligting kan stoor en toegang verkry. Om te bepaal of die stimulus nuut is, moet 'n individu onthou of die stimulus wel al voorheen teëgekom is. Geheue speel dus 'n integrale rol in die diktering van die vlak van nuutheid of onbekendheid, en ook die vlak van behoefte aan nuuskierigheid.
Daar kan ook voorgestel word dat nuuskierigheid geheue kan beïnvloed. Soos voorheen genoem, is nuwe stimuli geneig om meer van ons aandag te trek. Boonop het nuwe stimuli gewoonlik 'n beloningswaarde wat daarmee geassosieer word, die verwagte beloning van watter leer daardie nuwe inligting kan meebring. Met sterker assosiasies en meer aandag wat aan 'n stimulus gewy word, is dit waarskynlik dat die geheue wat uit daardie stimulus gevorm word, langer duur en makliker sal wees om te herroep, wat albei beter leer fasiliteer.
Radio AF 99.1
Geskiedenis
Een van die doelwitte van die projek was om die openbare mening te beïnvloed in die rigting van 'n minder beperkte en meer vrye radio klimaat, wat gelei het tot 40,000 handtekeninge in die ondersteuning van die kommersiële reklame op die pasgestigte Radio P4.
Nuuskierigheid
Hippokampus en die parahippokampus gyrus
Die hippokampus is belangrik in geheuevorming en herroeping en daarom is dit instrumenteel in die bepaling van die nuutheid van verskeie stimuli. Navorsing dui daarop dat die hippokampus betrokke is by die generering van die onderliggende motivering om te verken vir die doel van leer.
Radio AF 99.1
Geskiedenis
Radio AF/P4 het toe voortgegaan dwarsdeur die tagtigerjare, wat hulself Radio P4 in die somer genoen het, met 'n meer jeugdige profiel, en Radio AF gedurende die semesters, met die fokus op studente inligting. Baie van Swede se grootste radio persoonlikhede ontstaan uit hierdie tyd.
Nuuskierigheid
Hippokampus en die parahippokampus gyrus
Die parahippokampale gyrus (PHG), die area van grysstof wat die hippokampus omring, is onlangs by die proses van nuuskierigheid betrek. Hierdie bevinding dui daarop dat die PHG meer betrokke kan wees by die versterking van nuuskierigheid as die primêre indusering van nuuskierigheid.
Radio AF 99.1
Geskiedenis
In Junie 1991, het Radio AF verskuif na sy huidige perseel in die AF-gebou, sentraal geleë in Lund, en begin uitsaai op  99.1 MHz. In 2014 het die stasie gemik op 'n alle digitale benadering tot die inhoud wat gelewer word, en het 'n nuwe amptelike webwerf ontwerp vir die verdere digitale ontwikkeling van die kanaal.
Nuuskierigheid
Amigdala
Die amigdala word dikwels geassosieer met emosionele verwerking, veral vir die emosie van vrees, sowel as geheue. Daar word voorgestel dat die amygdala belangrik is in die verwerking van emosionele reaksies op nuwe of onverwagte stimuli en die induksie van verkennende gedrag. Dit impliseer 'n potensiële verband tussen nuuskierigheidsvlakke en die amigdala. Meer navorsing is egter nodig oor direkte korrelasie in hierdie verband.
Vroeë ontwikkeling
Ondersoekende gedrag word algemeen by kinders waargeneem en word geassosieer met hul nuuskierigheidsontwikkeling. Verskeie studies ondersoek kinders se nuuskierigheid deur bloot hul interaksie met nuwe en bekende speelgoed waar te neem.
Daar is bewyse gevind van 'n verband tussen die angs wat kinders kan voel en hul nuuskierigheid. Een studie het bevind dat objeknuuskierigheid by 11-jariges negatief verband hou met sielkundige wanaangepaste sodat kinders wat meer angs in klaskameromgewings toon minder nuuskierige gedrag aangetoon het. Daar is ook voorgestel dat sekere aspekte van klaskamerleer afhanklik is van nuuskierigheid wat deur studente se angs beïnvloed kan word.
Ander maatstawwe van nuuskierigheid in die kinderjare het ondersoekende gedrag as basis gebruik, maar verskil oor watter dele van hierdie gedrag die beste is om te fokus. Sommige studies het kinders se voorkeur vir kompleksiteit/die onbekende ondersoek as basis vir hul nuuskierigheidsmaatstaf; ander het weer staatgemaak op nuutheidsvoorkeur as hul vertrekpunt.
Navorsers het ook gekyk na die verband tussen 'n kind se reaksie op verbasing en nuuskierigheid. Daar is voorgestel dat kinders verder gemotiveer word om te leer wanneer hulle onsekerheid hanteer. Daar word aangevoer dat hul reaksies om nie aan hul verwagtinge te voldoen nie, hul nuuskierigheid meer sou aanwakker as die bekendstelling van 'n nuwe of komplekse voorwerp.
Etiek
Daar is 'n algemene siening dat kinders se nuuskierigheid ontmoedig word deur die proses van formele onderwys: "Kinders is gebore wetenskaplikes. Vanaf die eerste bal wat hulle vlieg na die mier wat hulle kyk wat 'n krummel dra, gebruik kinders die wetenskap se gereedskap—entoesiasme, hipoteses, toetse, gevolgtrekkings—om die wêreld se geheimenisse te ontbloot. Maar op een of ander manier blyk dit dat studente dit verloor wat voorheen natuurlik gekom het."
Sir Ken Robinson bespreek 'n soortgelyke verskynsel in sy TED Talk getiteld "Do schools kill creativity?" Wanneer nuuskierigheid by jongmense tot kennisinsameling lei, word dit algemeen as positief beskou.
Impak van siekte
Verskillende neurodegeneratiewe siektes of ander sielkundige versteurings kan verskeie kenmerke van nuuskierigheid beïnvloed, byvoorbeeld Alzheimer se siekte se uitwerking op geheue of depressie op motivering en beloning. Alzheimer's is 'n neurodegeneratiewe siekte wat die vermoë en kapasiteit vir geheue direk beïnvloed. Depressie is 'n gemoedsversteuring wat gekenmerk word deur 'n gebrek aan belangstelling in 'n mens se omgewing en gevoelens van hartseer of hopeloosheid. 'n Gebrek aan nuuskierigheid vir nuwe stimuli kan ook gebruik word as 'n potensiële voorspeller vir hierdie en ook ander siektes.
Morbiede nuuskierigheid
Morbiede nuuskierigheid is 'n voorbeeld van 'n aspek van nuuskierigheid wat gesien kan word as nuuskierigheid wat gefokus is op verskynsels van dood, geweld of enige ander gebeurtenisse wat fisies of emosioneel skade kan veroorsaak.
Die idee van morbiede nuuskierigheid word tipies beskryf as verslawend. Hierdie verslawende aspek van die behoefte om onderwerpe wat skade, geweld of dood behels, te verstaan, kan toegeskryf word aan die idee van 'n mens se behoefte om ongewone en dikwels moeilike omstandighede in verband te bring met 'n primêre emosie of ervaring van hul eie, beskryf as meta- emosies.
Staat van nuuskierigheid en die eienskap van nuuskierigheid
Daar is twee afsonderlike klassifikasies van tipes nuuskierigheid: die staat van nuuskierigheid en die eienskap van nuuskierigheid. Beide tipes bepaal of nuuskierigheid van binne of buite 'n persoon kom. Staatsnuuskierigheid is ekstern, soos om te wonder hoekom dinge gebeur net ter wille van nuuskierigheid, byvoorbeeld om te wonder hoekom die meeste winkels om 08:00 oopmaak Hierdie tipe nuuskierigheid is geneig om die mees herkenbare vir mense op 'n dag-tot-dag basis te wees, aangesien staatsnuuskierigheid verband hou met hoë vlakke van beloning. Aan die ander kant hou eienskap nuuskierigheid verband met mense wat daarin belangstel om te leer. Oor die algemeen kan dit wees om 'n nuwe sport of kos uit te probeer, of na 'n nuwe onbekende plek te reis. Mens kan kyk na nuuskierigheid as die drang wat mense uit hul gemaksones trek en vrese as die agent wat hulle binne daardie sones hou.
Nuuskierigheid in kunsmatige intelligensie
KI-agente kan nuuskierigheid toon deur intrinsieke motivering, dit kan nuttig wees om die sukses van 'n KI-agent by verskeie take te verbeter. In kunsmatige intelligensie word nuuskierigheid tipies kwantitatief gedefinieer, as die onsekerheid wat die agent het in die voorspelling van sy eie optrede gegewe sy huidige toestand.
In 2019 het 'n studie KI-agente opgelei om videospeletjies te speel, maar hulle is slegs vir nuuskierigheid beloon. Die agente het betroubaar voordelige spelgedrag aangeleer wat uitsluitlik op die nuuskierigheidbeloning gebaseer is.
Lachenalia stayneri
Lachenalia stayneri is 'n meerjarige blomdraende plant en geofiet en is deel van die renosterveld en fynbos. Die spesie is endemies aan die Wes-Kaap en kom in 'n beperkte gebied van 41-85 km2 voor. Dit word gevind in die Breederiviervallei by Worcester en Robertson asook in die Hexriviervallei by De Doorns.
Dukey Flyswatter
Dukey Flyswatter (gebore 22 April 1954) is 'n Amerikaanse akteur, skrywer, en komponis. Hy is bekend vir sy rolle in die rolprente Star Slammer (1986), Surf Nazis Must Die (1987), Cold Steel (1987), en Sorority Babes in the Slimeball Bowl-O-Rama (1988).
Haliclona delicatula
Haliclona delicatula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1956 deur Ali.
Lachenalia sessiliflora
Lachenalia sessiliflora is 'n meerjarige blomdraende plant en geofiet en is deel van die Strandveld en fynbos. Die spesie is endemies aan die Wes-Kaap. Dit kom aan die kus vanaf Bredasdorp tot by Stilbaai voor. Dit het habitat afgestaan weens gewasverbouing by Bredasdorp Poort, Kaap Infanta en die binneland vanaf Stilbaai. Die plant word bedreig deur indringerplante en ontwikkeling aan die kus by Arniston, Puntjie en Stilbaai.
NG gemeente Parow-Oos
duimnael|links|260px|Die kerkgebou van NG gemeente Parow-Oos is gesloop nadat die gemeente by Tygerberg ingelyf is en talle woonstelblokke op die perseel gebou. duimnael|regs|160px|Ds. J.F. Myburgh was Parow-Oos se eerste leraar. duimnael|160px|regs|Ds. C.H. Latsky. duimnael|regs|160px|Ds. Hendrik Rudolph Cilliers het Parow-Oos in 1948 ná drie jaar verlaat en die eerste leraar van die [[NG gemeente Maltahöhe|Maltahöhe geword. In dié Suidwes-Afrikaanse gemeente het hy tot 1952 gebly.]]
Die NG gemeente Parow-Oos was 'n gemeente van die Nederduitse Gereformeerde Kerk in Parow wat by die NG gemeente Tygerberg ingelyf is, waarna Tygerberg met Parow-Wes en Parow-Nuutbegin saamgesmelt het as die nuwe NG gemeente Parow.
Die naam van hierdie gemeente was voorheen Tierberg, aangesien dit aan die voet van die Tierberg, of Tygerberg, geleë was. Hierdie naam het egter verwarring geskep en is gevolglik in 1949 na die huidige verander. Parow-Oos is op 13 Maart 1941 in 'n kerksaaltjie na aan Voortrekkerweg gestig. Hierdie saaltjie het as vergaderplek gedien vir die lidmate van Parow-gemeente wat destyds in dié omgewing gewoon het.
'n Gedeelte van die oprigtingskoste aan die saaltjie verbonde, en wel die bedrag van £750, is as bruidskat deur die moedergemeente geskenk. As konsulent is ds. J.C.N. Mentz van Parow benoem, wat hom besonder vir die afstigting beywer het. Die eerste leraar was ds. J.F. Myburgh, wat saam met sy ywerige kerkraad dadelik met die aankoop van grond, die bou van 'n ruimer plek van aanbidding en ook 'n doeltreffende pastorie begin het.
In 1942 is die hoeksteen gelê van die gebou wat al die jare as kerk sou dien. Alhoewel die gebou die vorm van 'n saal aangeneem het, met die gedagte dat in later jare 'n kerk gebou sal word, is dit tog van binne as kerk ingerig, met banke, preekstoel en 'n klein pyporreltjie. Die preekstoel is as 'n geskenk uit die ou kerk te Somerset-Wes afkomstig.
By afstigting was daar 610 lidmate en 1 004 siele. In die jare wat gevolg het, het die ledetal nie veel toegeneem nie, aangesien daar as gevolg van boubeheer en boumoeilikhede byna geen geleentheid vir uitbreiding was nie. In die jare 1950 en 1951 het daar egter 'n geweldige snelle uitbreiding plaasgevind en is die ledetal verdubbel. Die oostelike gedeelte van Parow het 'n besonder gesogte woonbuurt geword en die meeste gesinne was besitters van die eiendomme wat hulle bewoon.
Ds. Myburgh het kostelike baanbrekerswerk verrig en na 'n geseënde arbeid van twee jaar het hy 'n beroep na Victoria-Wes aanvaar. Drie maande ná sy vertrek is ds. H.R. Cilliers hier verwelkom en nadat hy meer as drie jaar getroue getuie van sy Meester was, het hy 'n beroep na Maltahöhe (in die destydse Suidwes-Afrika) aanvaar en is die volgende predikant, ds. C H. Latsky, ná 'n vakature van 'n paar maande hier bevestig.
Die gemeente het besonder snel vordering gemaak en daar was vroeg in die jare 50 reeds sprake van afstigting. Die moeilike bou-omstandighede het tot in daardie stadium die bou van 'n nuwe kerk verhinder, maar in 1951 is daar 'n pragtige nuwe pyporrel, wat £2675 gekos het, in gebruik geneem. Parow-Oos het nie net ontwikkel as 'n gewilde woonbuurt nie, maar 'n gedeelte het destyds 'n belangrike industriële sentrum geword.
Swart Dolfyn-tronk
Geskiedenis
Die Swart Dolfyn was sedert minstens 1745 'n gevangenis (ostrog, "fort" of "tronk") vir gevangenes wat tot dwangarbeid gevonnis is. Ná die onderdrukking van die Poegatsjof-rebellie in 1773 is die tronk opgedateer vir die deportasie en aanhouding van rowers. Die tronk het plek vir sowat 700 van Rusland se gehardste misdadigers, insluitende kindermolesteerders, moordenaars, terroriste, kannibale en reeksmoordenaars.
Die gevangenes dien almal lewenslange vonnisse uit. Die tronk het dié soort gevangenes van 1 November 2000 af begin aanvaar.
Toestande
Gevangenes word alleen aangehou in selle met 'n stel van drie staaldeure. Hulle oefen 90 minute per dag in 'n groot hok; in dié tyd word die selle deursoek vir onwettige voorwerpe. Die gevangenes word 24 uur per dag dopgehou en word nie toegelaat om op hulle beddens te rus of sit vandat hulle opstaan totdat hulle gaan slaap nie (16 uur). Wanneer 'n bewaarder 'n bevel aan die gevangenes gee, moet hulle "Ja, meneer" antwoord.
Die bewaarders doen elke 15 minute die ronde om seker te maak die gevangenes hou by die reëls. Die gevangenes kry vier keer per dag sop, en het net toegang tot boeke, koerante en 'n radio.
Bewaarders blinddoek gevangenes met hulle aankoms sodat hulle nie 'n grondplan van die tronk in hulle koppe kry nie. Hulle word ook geblinddoek wanneer hulle tussen geboue vervoer word. Bewaarders het 'n unieke manier om die gevangenes te vervoer: Hulle moet vooroor gebuig sit terwyl 'n bewaarder hulle geboeide hande agter hulle rug vashou, hoër as die heupe. Dit sorg vir maksimum beheer.
Hoewel daar gerugte van die mishandeling van gevangenes by die Swart Dolfyn is, is daar geen bevestigde verslae of klagtes nie.
Die Duitse aktrise Carola Neher het in 1942 in die Swart Dolfyn gesterf.
Willem III van Akwitanië
In 935 volg hy sy vader op as graaf van Poitiers en eis ook die titel van hertog van Akwitanië op, maar die koninklike kanselary het eers die jaar voor sy eie dood (962) sy hertoglike titel erken. Kort na die dood van Koning Roedolf van Frankryk in 936 moes hy onder druk van Lodewyk IV van Frankryk selfs sy besittings in Poitiers opgee ten gunste van Hugo die Grote. In die jare hierna het Willem III vir Lodewyk IV teen Hugo die Grote geveg, onder andere tydens die verlore Slag van Laon. Toe vrede in 942 bemiddel word tussen Lodewyk IV en Hugo die Grote, het Willem III vir Lodewyk IV as sy koning gehuldig en op die wyse die titel van Poitiers teruggekry, asook die aanstelling van leke-ab van Saint-Hilaire-le-Grand.
In 950 het hy weer gebots met Koning Lodewyk IV toe dié en Hugo die Grote versoen geraak het, en Lodewyk IV vir Hugo die Grote as hertog van onderskeidelik Akwitanië en Boergondië aangestel het. Lodewyk IV en Hugo die Grote het probeer om Akwitanië te verower, maar is deur Willem III verslaan. In 955 het Willem III graaf van Auvergne en van Limoges geword. Willem het ook Vitry-sur-Loire van die graaf van Anjou verower. Koning Lotarius (941; Laon - 2 Maart 986) van Wes-Frankië (Lodewyk IV se opvolger) het Willem III gevrees. Hy en Hugo die Grote het in 955 gepoog om Poitiers te verower, maar misluk, alhoewel Willem III in 'n veldslag verslaan is. Na Hugo die Grote se dood is hy opgevolg deur die minderjarige Hugo Capet as Hertog van Akwitanië, Hugo kon egter nie die aansprake op die hertogdom voortsit nie, en omdat Willem III met Koning Lotarius versoen is, het 'n tydperk van vrede ingetree. Vanaf 959 het Willem III die titel van Graaf van die Hertogdom van Akwitanië gedra, en in 962 formeel Hertog van Akwitanië geword. Die abdy van Saint-Hilaire-le-Grand is aan hom gegee, wat ná sy dood in sy dinastie gebly het. Willem III is die stigter van die hertoglike biblioteek in die Paleis van Poitiers. Hy is in die abdy van Saint-Cyprien begrawe.
Hy is in 935 getroud met Geirlaug van Normandië (912 - 14 Oktober 962), die dogter van Rollo van Normandië, en het twee kinders by haar gehad:
Marthinus Jacobus Martin
Marthinus Jacobus Martin (1851-1904) was ‘n gesiene boer in die omgewing van Fouriesburg en die Volksraadslid vir Bethlehem. Martin en sy groep het in 1894 uit die Vrystaat na die suidooste van Zimbabwe getrek. Dit was die grootste groep Afrikaanssprekendes wat hulle daar gevestig het. Martin en sy groep het geen politieke redes of ‘n sug na rykdom gehad as motief vir hulle landverhuising. Dus anders as by die Groot Trek of die Dorslandtrek. By Martin-hulle het dit gegaan oor hul liefde vir die grond en die boerdery en hulle was vas oortuig dat Gazaland (vandag deel van Masjonaland) ‘n paradys is vir ‘n boer. Hul vestiging daar het die ondersteuning gehad van die British South Africa Company en Cecil John Rhodes, want die boere sou ‘n buffer vorm tussen die Engelse vestiging in die nuwe kolonie Rhodesië en die Portugese in Mosambiek. Rhodes het dus graag gratis plase aan die trekkers verskaf.
Op 19 April 1894 het ‘n veelrassige groep van 104 mense met 24 waens Fouriesburg verlaat. Ander families het langs die pad aangesluit of later gevolg. Uit Martin se dagboek blyk dat die trek uitstekend georganiseerd was. Op die trekpad het die boere met baie probleme te kampe gehad: mense en diere het dors gely, vloede, waens wat in die modder vassit, veesiektes, sterfgevalle weens malaria, sprinkane en ‘n kind het selfs weggeraak. Op die trekpad was hulle egter nooit in gevegte betrokke nie. Die roete het hulle verby Fort Victoria (Masvingo), Morgenster en die Saverivier gelei. By hul aankoms op hul plase onder die pieke van die Chimanimaniberge is hulle ontvang deur Thomas Moodie (Rhodesiese setlaar) en sy gesin by Melsetter (Chimanimani).
David Hasselhoff
David Hasselhoff (gebore 17 Julie 1952) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Piranha 3DD (2012) en Guardians of the Galaxy Vol. 2 (2017), en in die televisiereekse Knight Rider (1982) en Baywatch (1989).
Patricia Wilder
Patricia Wilder (1913 – 1995) was 'n Amerikaanse aktrise. Sy was bekend vir haar rolle in die rolprente ''Wanted! Jane Turner (1936), Speed (1936), On Again-Off Again (1937), en Little Miss Broadway'' (1938).
Werner Stocker (akteur)
Werner Stocker (7 April 1955 – 27 Mei 1993) was 'n Duitse akteur. Hy was bekend vir sy rolle in die rolprente The White Rose (1982), Herbstmilch (1989), en Rosenemil (1993), en in die televisiereeks Highlander (1992).
Dabulamanzi
Dabulamanzi was 'n beroemde Zoeloe-opperhoof en halfbroer van Cetshwayo. Hy het die aaval in die Anglo-Zoeloe-oorlog gelei tydens die Slag van Rorke's Drift. Hy het later oorgegee en keer terug na Zoeloeland. Hy was egter weer verantwoordelik vir veredere onrus. Hy word in 1886 gearresteer, ontsnap en word doodgeskiet.
John F. Kennedy Internasionale Lughawe
John F. Kennedy Internasionale Lughawe (IATA: JFK, ICAO: KJFK, FAA LID: JFK), in die omgangstaal na verwys as JFK-lughawe, is die belangrikste internasionale lughawe wat New York bedien. Die lughawe is die besigste van die ses lughawens in die New York-lughawestelsel, die 13de besigste lughawe in die Verenigde State, en die besigste internasionale lugpassasierspoort na Noord-Amerika. Meer as negentig lugrederye bedryf vanaf die lughawe, met ononderbroke of direkte vlugte na bestemmings op al ses kontinente.
JFK is geleë in die Jamaika-woonbuurt van Queens, 26 km suidoos van Manhattan se middestad. Die lughawe beskik oor ses passasiersterminale en vier aanloopbane. JFK is 'n spilpunt vir beide American Airlines en Delta Air Lines, en dit is die primêre bedryfsbasis vir JetBlue. JFK was ook voorheen 'n spilpunt vir Pan Am, TWA, Eastern, National, Northwest en Tower Air.
Die fasiliteit is in 1948 as New York Internasionale Lughawe geopen en was algemeen bekend as Idlewild-lughawe. Na die sluipmoord op die Amerikaanse president John F. Kennedy in 1963, is die lughawe herdoop na John F. Kennedy Internasionale Lughawe as 'n huldeblyk aan die 35ste president.
Phyllis Morris (aktrise)
Phyllis Morris (18 Julie 1893 – 9 Februarie 1982) was 'n Engelse aktrise. Sy was bekend vir haar rolle in die rolprente That Forsyte Woman (1949), The Secret of St. Ives (1949), en The Devil's Disciple (1959), en in die televisiereeks BBC Sunday-Night Theatre (1950).
Annabel Mullion
Annabel Mullion (gebore 1969) is 'n Engelse aktrise. Sy is bekend vir haar rolle in die rolprent Mission: Impossible (1996) en in die televisiereekse Jonathan Creek (1997) en Wallander (2008).
William Forrest (akteur)
William Forrest (10 Oktober 1902 – 26 Januarie 1989) was 'n Amerikaanse akteur. Hy was bekend vir sy rolle in die rolprente The Masked Marvel (1943), Dead Reckoning (1947), I'll See You in My Dreams (1951), en Private Eyes (1953).
Lys van Cryptocarya spesies
Hierdie is 'n lys van Cryptocarya -spesies, wat bome in die Lauraceae -familie is. Die lys volg Plants of the World Online, wat sedert Mei 357 aanvaarde spesies erken het.
Walvisbaai-lughawe
Walvisbaai-lughawe (IATA-kode: WVB, ICAO: FYWB) is 'n lughawe wat Walvisbaai, 'n kusdorp in die Erongostreek van Namibië, bedien. Die lughawe lê ongeveer 12 km oos van die dorp (binneland toe).
Walvisbaai Internasionale Lughawe het meer as 98 178 passasiers hanteer en meer as 20 000 vliegtuigbewegings in 2015 aangeteken.
Geskiedenis
Walvisbaai-lughawe is gestig as LMB Rooikop, 'n Suid-Afrikaanse Lugmagstasie (en later 'n basis) wat in 1994 gesluit is. Dit was die tuiste van verskeie SALM-eskaders:
Sedert April 2018 vlieg Westair Aviation geskeduleerde dienste na ses nuwe bestemmings in Namibië en Suid-Afrika.
Weens vlugprestasie en winde het Airlink in Maart 2019 besluit om sy tegniese brandstofstop in Windhoek na Walvisbaai Internasionale Lughawe te herlei, 'n skuif wat meer passasiers op die laaste been na Sint Helena-lughawe sou akkommodeer. Die lugredery het sy Johannesburg-diens na die eiland aan die einde van Maart 2022 hervat, en land weer kortstondig in Walvisbaai vir hervuldoeleindes.
Fasiliteite
Die lughawe is op 'n hoogte van 91 meter (299 voet) bo gemiddelde seevlak geleë. Dit het een aanloopbaan, aangewys as 09/27, met 'n teeroppervlak van 3 500 by 30 meter (11 483 voet × 98 voet). Die fasiliteit voldoen aan die Internasionale Burgerlugvaartorganisasie (ICAO) se standaarde. Ook ingesluit by die rehabilitasie van die lughawe was die konstruksie van 'n polimeeromtrekheining wat die fasiliteit teen kusweerstoestande beskerm. Hierdie toevoeging was die eerste van sy soort vir die land.
Opgradering
Sedert 2007 het die lughawe opgraderings aan sy lugverkeerbeheertoerusting, instrumentlandingstelsels en aanloopbaanbeligting ontvang, sowel as 'n aanloopbaanverlenging aan albei kante.
Die Walvisbaai-lughawe-spilpunt het gedurende 2016 die land se tweede internasionale lughawe geword. Die lughawe verskaf lugvragdienste, gebonde pakhuise, verkoelde bergingspakhuise, ruimtebergingsdepots, vraghanteringsfasiliteite en enige diensverwante nywerhede wat normaalweg met lughawens geassosieer word.
Bob Hastings
Bob Hastings (18 April 1925 – 30 Junie 2014) was 'n Amerikaanse akteur. Hy was bekend vir sy rolle in die rolprente Did You Hear the One About the Traveling Saleslady? (1968), The Poseidon Adventure (1972), en Batman: Mask of the Phantasm (1993).
Walvisbaai-lughawe
Opgradering
Die nuwe lughawe beskik oor 'n Kategorie 3C-aanloopbaan, en ondanks die verkorting van die aanloopbaan (1 675 m/breedte van 30 m), is dit steeds in staat om groter toerusting soos die Boeing 737-200 te akkommodeer. Die nuut geïnstalleerde avionika (beligting) en landingstelsel laat vliegtuigbewegings toe tydens swak weerstoestande. Hierdie kenmerk het die Walvisbaai-lughawe aan die voorpunt van lughawetegnologie in Suider-Afrika geplaas, veral waar kus-, bewolkte toestande heers.
Namibia Airports Company (NAC) het die fasiliteit opgegradeer, wat nou die kapasiteit het om 200 passasiers per uur en een miljoen passasiers per jaar te hanteer. Die nuwe terminaal, wat in Julie 2016 ingewy is, voldoen aan internasionale standaarde in terme van operasionele veiligheid/sekuriteit en funksionele doeltreffendheid, sowel as vragverwerking.
Haliclona dendrilla
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Paromni
Paromni (Russies: Паромный) is 'n Kasakse dorpie in Astrachan-oblast, Rusland wat tot die Kozlowo Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woord vir "veerboot".
Demografie
Volgens Sensus 2010 het Paromni 872 inwoners gehad. Etniese Kasakke vorm die meerderheid van die dorpie se bevolking.
Violet Wilkey
Violet Wilkey (10 Januarie 1903 – 5 Junie 1976) was 'n Amerikaanse aktrise. Sy was bekend vir haar rol in die rolprent The Children Pay (1916).
Liverpool John Lennon-lughawe
Liverpool John Lennon-lughawe (IATA-kode: LPL, ICAO: EGGP) is 'n lughawe wat noordwestelike Engeland, veral Liverpool, bedien. Die lughawe lê ongeveer 12 km suidoos van die stadsentrum. Die lughawe is in 2002 na John Lennon herdoop.
Günther Stoll
Günther Stoll (18 Augustus 1924 – 10 Januarie 1977) was 'n Duitse akteur. Hy was bekend vir sy rolle in die rolprente Date for a Murder (1967) en What Have You Done to Solange? (1972), en in die televisiereeks Derrick (1974).
De Beer-broers
Diedrich Arnoldus en Johannes Nicolaas de Beer was twee broers wat die plaas, Vooruitzight, oorspronklik besit het waarop diamante in Mei 1871 ontdek is en gelei het tot die stigting van Kimberley en die De Beersmaatskappy. Hulle het die plaas in 1860 gekoop vir £ 50 en later vir £ 6,000 verkoop. Na die ontdekking van die eerste diamant het die werklike groot ontdekking gevolg toe 'n arbeider 'n paar diamante op die nou bekende Colesbergkoppie gevind het in Julie 1871. Die eerste diamantmyn op die plaas het eers as Old De Beers bekend geraak en in 1874 amptelik as die De Beersmyn. Alhoewel beide die myn en die maatskappy hulle naam dra, was hulle glad nie verbonde aan enige van die twee organisasies nie.
Korowje (Astrachan-oblast)
Korowje (Russies: Коровье) is 'n klein Kasakse dorpie in Astrachan-oblast, Rusland wat tot die Altinzjar Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë. Die dorpie se naam kom van die Russiese woord vir "koei".
Demografie
Volgens Sensus 2010 het Korowje 157 inwoners gehad, van wie almal etniese Kasakke was.
Haliclona densa
Haliclona densa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1887 deur Carter.
Makkabeërs
Die Makkabeërs (Hebreeus: מַכַּבִּים, Makkabbīm, of מַקַבִּים, Maqabbīm; Latyn: Machabaei of Maccabaei; Grieks: Μακκαβαῖοι, Makkabaioi) was 'n groep Joodse rebellevegters wat in die Makkabese Opstand beheer oorgeneem het van Judea, wat in dié tyd deel van die Seleukidiese Ryk was. Hulle het die Hasmonese dinastie gestig wat van 167-37 v.C. regeer het en van 110-63 v.C. 'n ten volle onafhanklike koninkryk was.
Die Makkabeërs het die Joodse godsdiens hervestig, die grense van Judea deur middel van verowerings uitgebrei en die invloed van die Hellenisme verminder.
Grant Forsberg
Grant Forsberg (22 Julie 1959 – 17 Julie 2007) was 'n Amerikaanse akteur. Hy was bekend vir sy rolle in die rolprente My Man Adam (1985), Planes, Trains & Automobiles (1987), en Bloodhounds of Broadway (1989).
Nyasha Hatendi
Nyasha Hatendi (gebore 14 September 1981) is 'n Amerikaanse akteur en vervaardiger. Hy is bekend vir sy rolle in die rolprente Replicas (2018) en The Front Runner (2018), en in die televisiereekse Strike Back (2010) en Casual (2015).
Haliclona divulgata
Haliclona divulgata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1964 deur Koltun.
Barbara New
Barbara New (9 Mei 1923 – 24 Mei 2010) was 'n Engelse aktrise. Sy was bekend vir haar rolle in die rolprente Edward II (1991) en Ali G Indahouse (2002), en in die televisiereekse You Rang, M'Lord? (1988) en Oh Doctor Beeching! (1995).
Jean Willes
Jean Willes (15 April 1923 – 3 Januarie 1989) was 'n Amerikaanse aktrise. Sy was bekend vir haar rolle in die rolprente The Winner's Circle (1948), Chinatown at Midnight (1949), Invasion of the Body Snatchers (1956), en Bite the Bullet (1975).
Haliclona densaspicula
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Günter Strack
Günter Strack (4 Junie 1929 – 18 Januarie 1999) was 'n Duitse akteur. Hy was bekend vir sy rolle in die rolprent Torn Curtain (1966) en in die televisiereekse A Case for Two (1981), Diese Drombuschs (1983), en Der König (1994).
Henderson Forsythe
Henderson Forsythe (11 September 1917 – 17 April 2006) was 'n Amerikaanse akteur. Hy was bekend vir sy rolle in die rolprente Silkwood (1983) en End of the Line (1987), en in die televisiereekse As the World Turns (1956) en American Playhouse (1981).
Darrell Foss
Darrell Foss is 'n Amerikaanse akteur. Hy was bekend vir sy rolle in die rolprente The Testing of Mildred Vane (1918), Loot (1919), Held in Trust (1920), en Luring Lips (1921).
Dekabriste-opstand
duimnael|300px|Die Dekabriste op Pietersplein.
Die Dekabriste-opstand of Desembriste-opstand (Russies: Восстание декабристов, Wosstanije dekabristof) het op in die Russiese Ryk plaasgevind. Russiese weermagoffisiere het sowat 3 000 soldate aangevoer in ’n protesoptog teen tsaar Nikolaas I se bestyging van die troon omdat sy ouer broer, Konstantyn, afstand daarvan gedoen het. Omdat die opstand in Desember plaasgevind het, is die betogers Dekabriste of Desembriste genoem (Russies: Декабристы, Dekabristi). Die opstand, wat deur Nikolaas I onderdruk is, het op Pietersplein (voorheen Senaatsplein) in Sint Petersburg plaasgevind. Tydens die honderdste herdenking van die opstand is die plein se naam na Dekabristeplein verander, maar dit is in 2008 terugverander na Senaatsplein.
Heilsunie
In 1816 het verskeie offisiere van die Keiserlike Russiese Wag ’n vereniging gestig met die naam Heilsunie, of Unie van die Gelowige en Ware Seuns van die Vaderland. Die vereniging het ’n liberaler posisie ingeneem nadat die idealistiese Pawel Pestel daarby aangesluit het. Ná ’n opstand in 1820 in die Semenjofski-regiment het die vereniging besluit om hul 1821-bedrywighede op te skort, maar twee groepe het in die geheim aktief gebly: die Suidelike Vereniging, wat op ’n dorp in Oekraïne gestasioneer was en waarvan Pestel een van die belangrikste lede was, en die Noordelike Vereniging in Sint Petersburg wat deur die wagoffisiere Nikita Moerawijef, prins Sergei Troebetskoi en prins Jewgeni Obolenski gelei is. Die politieke doelwit van die meer gematigde Noordelike Vereniging was ’n konstitusionele monargie in die Britse styl, die afskaffing van slawerny en gelykheid voor die reg. Die Suidelike Vereniging was, onder Pestel se invloed, radikaler. Hulle het die afskaffing van die monargie, die stigting van ’n republiek en die herverdeling van grond voorgestaan: Die helfte van die grond sou na die staat gaan en die ander helfte onder die boere verdeel word.
Baie offisiere is aanvanklik bemoedig deur tsaar Aleksander I se vroeë liberale hervorming van die Russiese gemeenskap en politiek. In 1819 is graaf Michail Speranski aangestel as goewerneur van Siberië, met die taak om die plaaslike regering te hervorm. Net die vorige jaar het die tsaar graaf Nikolai Nowosiltsef gevra om ’n grondwet op te stel. Interne en buitelandse onrus, wat die tsaar geglo het ontstaan het as gevolg van politieke bevryding, het egter gelei tot ’n reeks onderdrukkings en ’n terugkeer na die vorige bewind van beperkings en konserwatisme.
Intussen het Dekabriste-offisiere en hul aanhangers, aangespoor deur hul ondervindings in die Napoleontiese Oorloë en die besef van die onwaardige behandeling van die plattelandse soldate, hul minagting van die "antieke regime" getoon deur die hoflewenstyl te verwerp; hulle het hul swaarde op baldanse gedra (’n aanduiding van hul onwilligheid om te dans) en hulle aan akademiese studie toegewy. Hierdie nuwe lewenstyl het die gees van die tyd vasgevang, as ’n bereidwilligheid om beide die plattelander (dus die "Russiese lewenswyse") en voortdurende hervormingsbewegings oorsee te omhels.
Die motiverings van die hervormingsbeweging is deels deur Pawel Pestel uiteengesit:
"Die wenslikheid daarvan om die lyfeienes te bevry is van die heel begin af oorweeg; vir daardie doel sou ’n meerderheid van die adel genooi word om die keiser daaroor te nader. Daar is later op baie geleenthede daaroor gedink, maar ons het gou besef die adel kan nie oortuig word nie. En soos die tyd aangestap het, het ons selfs meer oortuig geraak toe die Oekraïense adel ’n soortgelyke projek van hul militêre goewerneur totaal en al verwerp."
Op Pietersplein
Toe tsaar Aleksander I op sterf, het die keiserlike wagte trou gesweer aan sy jonger broer en vermoedelike opvolger, Konstantyn. Toe dié bekend maak hy het afstand van die troon gedoen en hul jongste broer, Nikolaas, na vore tree om die troon te bestyg, het die Noordelike Vereniging opgetree. Terwyl daar tydelik ’n chaos in die hoofstad geheers het, en met trou wat reeds aan Konstantyn gesweer is, het die vereniging geheime vergaderings gehou om regimentsleiers te oortuig om nie trou aan Nikolaas te sweer nie. Dit sou eindelik tot die Dekabriste-opstand lei. Die leiers van die vereniging, van wie baie aristokrate was, het prins Sergei Troebetskoi tot tussentydse diktator verkies.
220px|duimnael|Die Dekabriste-opstand, deur Vasily Timm. duimnael|220px|’n Monument ter ere van die Desembriste op die teregstellingsterrein in Sint Petersburg.
Op die oggend van het ’n groep offisiere en sowat 3 000 soldate op Pietersplein byeengekom en geweier om trou aan die nuwe tsaar, Nikolaas I, te sweer. Hulle het trou verklaar aan Konstantyn en hul Desembristegrondwet. Hulle het verwag die res van die troepe in Sint Petersburg sou by hulle aansluit, maar dit het nie gebeur nie. Die opstand is verder in die wiele gery toe sy verkose leier, prins Troebetskoi, koue voete kry en nie by die plein opdaag nie. Sy onderbevelvoerder, kolonel Boelatof, het ook van die toneel verdwyn. Nadat hulle vinnig beraadslaag het, het die rebelle prins Ewgenie Obolenski as leier aangestel.
Die dooie punt tussen die rebelle en die 9 000 lojale soldate buite die Senaatsgebou het ure geduur. ’n Groot skare wat vergader het, was die rebelle goedgesind, maar het nie by hulle aangesluit nie. Eindelik het Nikolaas self opgedaag en graaf Michail Miloradowitsj, ’n militêre held vir wie baie soldate groot respek gehad het, gestuur om met die rebelle te onderhandel. Terwyl hy ’n toespraak gehou het om die situasie te beredder het ’n rebel, Pjotr Kachofski, hom doodgeskiet.
Nadat Nikolaas die grootste deel van die dag met die rebelle probeer onderhandel het, het hy opdrag gegee dat op hulle geskiet word. Van die soldate het gevlug; ander het probeer om weer op die bevrore Newarivier bymekaar te kom. Hier is egter ook op hulle geskiet. Terwyl die ys deur die kanonvuur gebreek is, het baie van die oorledenes en gewondes in die rivier geval. Ná ’n opruimingsoperasie deur lojale soldate en polisielede was die opstand in die noorde verby.
Inhegtenisnemings en verhore
Kort voor die opstand is die Suidelike Vereniging, wat in Oekraïne gestasioneer was, ’n ernstige knou toegedien. Op het die polisie gereageer op gerugte van verraad en Pawel Pestel in hegtenis geneem. Dit het twee weke geduur voordat die Suidelike Vereniging gehoor het van die gebeure in die hoofstad. Intussen is ander leiers ook gearresteer. Die Suidelike Vereniging en ’n nasionalistiese groep, die Verenigde Slawiërs, het besluit om ook in opstand te kom. Van die gearresteerde mans is deur die Verenigde Slawiërs bevry en een van hulle, Sergei Moerawjof-Apostol, het die leier van die opstand geword. Nadat hulle die soldate van die stad Wasilkif in Oekraïne oorgehaal het om by hulle aan te sluit, het Moerawjof-Apostol die stad maklik verower. Hulle het egter gou teenstand gekry van sterker magte met goeie wapens en ’n opdrag om die rebelle te vernietig.
Op is die rebelle verslaan. Die oorlewende leiers is na Sint Petersburg gestuur om saam met die noordelike leiers verhoor te word. Die Dekabriste is na die Winterpaleis geneem om ondervra, verhoor en veroordeel te word. Die skieter Kachofski is gehang saam met vier ander leiers: Pawel Pestel; die digter Kondrati Rilejef; Sergei Moerawjof-Apostol en Michail Bestoezjef-Rjoemin. Ander Dekabriste is na Siberië, Kazachstan en die Verre Ooste verban.